करोड़ों का बन रहा मकान, सर्विस वायर से बिजली चोरी करते पकड़ा
विद्युतबोर्डकी टीम ने शुक्रवार दोपहर को शहर के वार्ड नंबर पांच में स्थानीय आयुर्वेदिक अस्पताल के पास निमार्णाधीन एक करोड़ों की लागत से बन रहे भवन पर छापा मार कर विद्युत चोरी का बड़ा मामला पकड़ा है। भवन मालिक को 41,982 रुपए का जुर्माना ठोका गया है। मीटर के पीछे से ही अवैध ढंग से सप्लाई जोड़ कर काम चलाया जा रहा था। एक्सईएन विद्युत डिविजन हमीरपुर अशोक शर्मा की अगुवाई में टीम ने छापेमारी की।
भवन के काम के लिए संबंधित मकान मालिक सीधे सर्विस वायर से कुंडी जोड़ कर सप्लाई ली हुई थी। मीटर को भी दूसरी जगह से लाकर लगाया गया था। मामले का पता तक चला जब बोर्ड का कर्मचारी इस साइट के पास मीटर रीडिंग के लिए गया हुआ था। इसकी सूचना अधिकारियों को दी गई, जिसने मौके पर पहुंच कर छापेमारी की। संबंधित मीटर पुराने घर पर लगा हुआ था, जिसे निमार्णाधीन जगह पर शिफ्ट कर दिया गया। इस कार्रवाई की भी परमिशन मकान मालिक ने ली थी या नहीं इसका भी पता नहीं है। बोर्ड की इस कार्रवाई में स्थानीय एसडीओ रविंद्र कुमार भी मौजूद थे। बोर्ड इस बात की भी जांच कर रहा है कि सीधे सर्विस वायर से कब से इस ढंग से बिजली चोरी की जा रही थी। उक्त मीटर महेश कुमार पूरी के नाम से मौके पर लगा हुआ है।
मीटरजब्त सप्लाई कट :बोर्ड ने मौके पर सप्लाई काट कर मीटर को जब्त कर लिया है। अधिकारी इस बात से हैरान थे कि संबंधित मकान मालिक अच्छा खासा व्यवसायी है और इस तरीके से विद्युत चोरी करके सप्लाई ली गई थी। भवन का काम काफी समय से चला हुआ है। मकान मालिक को भी मौके पर बुलाया गया और उससे इस बाबत पूछताछ की गई। उसका कहना था कि इस बारे में उसे कुछ पता नहीं है, लेबर ने ही ऐसा कुछ किया होगा।
सप्लाई काटी
^सर्विसवायर से विद्युत सप्लाई का मामला पकड़ा गया है। मकान मालिक भवन तो करोड़ों का बना रहे हैं, मगर काम के लिए सप्लाई चोरी करके ली जा रही थी। मीटर जब्त कर सप्लाई काट दी गई है। जुर्माना लगाया गया है। लोग ऐसी हरकतों से बाज आएं, प्रॉपर तरीके से ही कनेक्शन लेकर काम करें सर्विस वायर से कुंडी लगा कर नहीं। अशोकशर्मा, एक्सईएन, विद्युत डिविजन हमीरपुर
वार्ड-5 में मेन सप्लाई से चोरी करके ले रहे बिजली के मामले को पकड़ते एसडीओ रविंद्र कुमार।
hin_Deva hin_Deva hin_Deva hin_Deva kas_Deva hin_Deva bho_Deva